齊世臣

齊世臣（），字惟良，號豫沙，江西南昌府南昌縣人，民籍，明朝政治人物。

 生平 
隆慶四年（1570年）庚午科江西鄉試第六十四名。隆慶五年（1571年），聯捷辛未科三甲第七十一名進士。礼部觀政，授香山县知县，萬曆五年（1577年）闰八月考选官礼科給事中，七年五月升刑科右，八年二月升刑科左。九年养病。十一年十二月復除礼科左，十二年三月升吏科都，十四年升太常寺少卿、提督四夷馆，十五年终养辞官，卒于家。

佚事
《萬曆野獲編》載其初保張居正，再保大峪山，人目之為「齊人齊保山」之事《萬曆野獲編·補遺三》：古來以姓名謗人者，如裴度之緋衣坦腹，宋郊之國姓祀天，讒口造言，為千古痛恨。近日儇薄成俗，亦有串合名字，供嘲謔者，然未敢達之天聽。不意年來慣以此陷人，登之章疏，如科臣齊世臣，初保張居正，再保大峪山，則目之為齊人齊保山。吏科都給事連有陳姓者，則曰陳陳相因；近日左通政徐申者，吳人也，初名申錫，後去下字，舉進士，言官追論之，以為逢迎同里申王二相，其彈章-{云}-，去太倉之嫌名，附吳縣之同姓，亦巧而刻矣，最後則癸卯冬之妖書，-{云}-上起朱山陰於田間，專以易儲，示意朱乃國姓，而賡者更也，穿鑿矯誣，惑亂遠近，其罪殊死固宜，但未必果出於俶生光耳。。

家族
曾祖齊魯；祖父齊海；父齊遂，母姚氏。慈侍下。

参考文献

S
Category:南昌人
Category:明朝香山县知县
Category:明朝吏科都給事中
Category:明朝禮科給事中
Category:明朝太常寺少卿
Category:明朝刑科右給事中
Category:明朝刑科左給事中
Category:明朝禮科左給事中
Category:隆慶四年庚午科江西鄉試舉人